મોબાઈલ ફોન પર કસ્ટમ ડયુટીને ૧૫ ટકાથી વધારી ૨૦ ટકા કરી છે. ટીવી સેટસના પાર્ટની ડયુટી પણ વધારી છે. લોંગ ટર્મ કેપિટલ ગેઈમ ટેકસ ૧૦ ટકા કર્યેા છે અને શેરબજાર તેનાથી નિરાશ થયું હતું. મ્યુચ્યુઅલ ફંડની કમાણી પર ૧૦ ટકા ટેકસ લાગશે. આરોગ્ય અને શિક્ષાની સેસ એક ટકો વધારી છે અને હવે ત્રણના બદલે ચાર ટકા સેસ આપવી પડશે. રેલવે માટે સરકારે એક લાખ ૪૮ હજાર કરોડ રૂપિયાની ફાળવણી કરી છે. દેશના સમગ્ર રેલ નેટવર્કને બ્રોડગેજમાં તબદિલ કરવામાં આવશે. તમામ સરકારી પ્રમાણપત્રો હવે ઓનલાઈન મળશે. ટીવીના કેટલાક પાર્ટસ પર કસ્ટમ ડયુટીને વધારીને ૧૫ ટકા કરાઈ છે. રૂા.૧ લાખથી વધુના લોંગટર્મ કેપિટલ ગેઈમ પર ૧૦ ટકા ટેકસ આપવો પડશે. કૃષિ ઉત્પાદન તૈયાર કરનારી રૂા.૧૦૦ કરોડના ટર્નઓવર વાળી કંપનીઓને ટેકસમાં ૧૦૦ ટકાની છૂટ અપાઈ છે. ૯૯ ટકા લઘુ અને સીમાંત ઉધોગોએ ૨૫ ટકા ટેકસ જ આપવો પડશે. ગામડાંઓમાં ઈન્ટરનેટના વિકાસ માટે રૂા.૧૦ હજાર કરોડ ફાળવાયા છે. પાંચ લાખ જેટલા હોટસ્પોટ બનવાના છે.